Burt Bacharach

Burt Bacharach (født 12. mai 1928 i Kansas City i Missouri i USA, død 8. februar 2023 i Los Angeles<ref>Stephen Holden: [https://www.nytimes.com/2023/02/09/arts/music/burt-bacharach-dead.html Burt Bacharach, Composer Who Added a High Gloss to the ’60s, Dies at 94''''], The New York Times, 2023-02-09, lest 2023-02-10, issn 0362-4331</ref>) var en amerikansk pianist, sanger og komponist. 
Liv og virke
 Bakgrunn
Bacharach vokste opp i Queens i New York og studerte musikk ved McGill University i Montréal, Mannes School of Music i New York og Music Academy of the West i Santa Barbara. Blant hans lærere innen komposisjon var Darius Milhaud, Henry Cowell og Bohuslav Martinů. 

Karriere
Etter endt militærtjeneste arbeidet han som pianist, både som solist og som akkompagnatør for artister som Vic Damone, Polly Bergen, Steve Lawrence, Ames Brothers og Paula Stewart (som ble hans første ektefelle).

I 1950-årene og tidlig i 1960-årene var han pianist, arrangør og kapellmester for Marlene Dietrich, som han turnerte sammen med. Sammen med blant andre lyrikeren Hal David, som han traff i 1957 da de  arbeidet sammen i Brill Building i New York, skrev han mange populære sanger i 1960- og 1970-årene. Bacharach stod for det musikalske, David det tekstlige. Allerede same året fikk paret et gjennombrudd med sangen The Story of My Life, som framført av Marty Robbins gikk til topps på hitlisten for countrymusikk i USA. Suksessen vedvarte med sanger til Perry Como og Johnny Mathis. 

I 1962 møtte Bacharach Dionne Warwick, som kom til å bli nært knyttet til Bacharach og David. Hun fikk nesten 40 sanger, som enten var skriver av Bacharach og David, eller produsert av Bacharach. Hun  sang en rekke av demoene hans. 

Burt Bacharachs musikk er blitt fremført også av et utall andre artister, inkludert The Beatles, The Carpenters, Aretha Franklin, Jack Jones, Tom Jones, Dusty Springfield, Luther Vandross,, The Drifters og Jackie DeShannon.

Flere av melodiene hans ble også spilt inn i jazz- og rock-versjoner. Stan Getz er et eksempel fra jazzen, et annet eksempel er rockegruppen Manfred Mann.

Burt Bacharach fikk flere oppdrag som filmkomponist, og han skrev musikk til kjente filmer. Også her kom han opp med sanger og melodier som ble store hits. Raindrops Keep Fallin' on My Head, fra filmen Butch Cassidy and the Sundance Kid, er kanskje det mest åpenbare eksempelet. Både for denne sangen og i 1981 for Arthur's Theme (Best That You Can Do) i filmen Arthur, mottok han Oscar for beste sang.

Tidlig på 1980-tallet innledet Bacharach samarbeid, og inngikk ekteskap, med tekstforfatteren Carol Bayer Sager. Det ble til flere hits, den største var That's What Friends Are For, som i 1985 ble en giganthit for Dionne Warwick. På store konserter i løpet av 1990-årene arbeidet Bacharach som orkesterleder for Warwick. Musikken hans fikk nye elementer, som viste at han var kommet videre fra de store årene på 1960-tallet. Samtidig tok unge kunstnere opp igjen hans eldre meloder.

Fra tid til annet gjorde Bacharach tv-show med en rekke gjestesolister. Han skrev musikk til tv-serier, og har opptrådt på film i form av cameoroller. Særlig kjent er de tre Austin Powers-komedier, og i  senere år brukte han til sine konserter et klipp herfra, hvor Mike Myers i titelrollen utbryter: «Mine damer og herrer, hr. Burt Bacharach!»

Stil
Bacharachs musikk er preget av uvanlige akkordprogresjoner, slående synkoperte rytmiske mønster, uregelmessig frasering, og skiftende metrum. Bacharach har arrangert, dirigert og co-produsert en stor del av de musikkverk han har arbeidet med.

Et eksempel på den særegne bruken av skiftende metrum hører man i Promises, Promises. Hans stil er ofte knyttet opp mot spesielle instrumentale kombinasjoner der han i stor grad benytter musikkinstrument som han synes å ha likt, som for eksempel bruken av flygelhorn i verk som Walk on By, Nikki, og Toledo''.

I 2006 stod Burt Bacharach registrert med 70 sanger som gjennom årene hadde vært inne på topp 40-listen i USA.

Referanser

Eksterne lenker 
 
 
 
 

Pianister fra USA
Sangere fra USA
Låtskrivere fra USA
Komponister fra USA
Musikalkomponister
BAFTA-vinnere
Emmy-vinnere
Grammy Award-vinnere
Oscar-vinnere (musikk)
Oscar-vinnere (sang)
Personer fra Kansas City i Missouri
Personer fra New York City